**Anunț**

**privind inițierea consultărilor publice asupra proiectului Hotărîrii de Guvern cu privire la aprobarea proiectului de lege privind modificarea unor acte legislative**

 În conformitate cu prevederile articolului 9 al Legii nr. 239/2008 privind transparența în procesul decizional, Ministerul Agriculturii, Dezvoltării Regionale și Mediului inițiază, începînd cu data de **9 decembrie 2019**, elaborarea proiectului Hotărîrii de Guvern cu privire la aprobarea proiectului de lege privind modificarea unor acte legislative.

Prezentul proiect de lege este elaborat în temeiul art.34, alin.(2) din Legea nr.306/2018 privind siguranța alimentelor.

De asemenea, proiectul vine în executarea poziţiei 181 din Planul naţional de acţiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărârea de Guvern nr.1472 din 30 decembrie 2016.

Completările și modificările operate prin prezentul proiect de lege vizează următoarele acte normative:

* Legea nr.420/2006 privind activitatea de reglementare tehnică;
* Legea nr.221/2007 privind activitatea sanitar-veterinară;
* Legea nr.10/2009 privind supravegherea de stat a sănătăţii publice;
* Legea nr.50/2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor;
* Legea nr.279/2017 privind informarea consumatorului cu privire la produsele alimentare;
* Legea nr.296/2017 cu privire la Cerințele generale de igienă a produselor alimentare.

Propunerile şi recomandările pe marginea proiectului Hotărîrii de Guvern cu privire la aprobarea proiectului de lege privind modificarea unor acte legislative iniţiat, pot fi expediate pînă pe data de **20 decembrie 2019**, în adresa persoanei responsabile: Mereuță Albina, consultant principal al Direcției politici în domeniu medicină veterinară și siguranța alimentelor de origine animală la adresa de e-mail:albina.mereuta@madrm.gov.md, tel de contact: 022 204 585; sau pe suport de hîrtie pe adresa Ministerului Agriculturii, Dezvoltării Regionale și Mediului: mun. Chișinău, str. Constantin Tănase 9.